世界救世教係一個由岡田茂吉（1882年-1955年）所創嘅日本新興宗教，相傳岡田茂吉喺1931年修行時得到啟示，領悟出「靈界夜晝轉換」，即係原本邪惡嘅「夜時代」過去，而家進入一個「光明時代」，於是佢開設「應神堂」，以佢自創嘅「岡田式指壓療法」同人醫病，不過呢種療法俾醫學界質疑，1940年俾人拉過兩次，之後再無同人醫病。